
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 107 
                                                               din 10 mai 2021
privind încheierea unui acord de cooperare 

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 13.031/06.05.2021 şi la Consiliul Local Sighișoara cu nr. 13.118/07.05.2021, de referatul de aprobare, înregistrat cu nr. 13.029/06.05.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că prin adresa înregistrată la Municipiul Sighișoara cu nr. 11.567/19.04.2021, DREAM FILM PRODUCTION COMPANY S.R.L. și-a exprimat intenția de a filma producția serialului „Adela”, în Municipiul Sighișoara, în perioada 11 – 14  Mai 2021, prin asigurarea de servicii video de înaltă calitate și promovarea imaginii, a patrimoniului cultural și a turismului sighișorean la un post de televiziune național, de notorietate, respectiv Antena 1, fără implicarea din partea unității administrativ - teritoriale a vreunor costuri în acest sens;

Ținând cont de faptul că se vor face menționări verbale în cadrul filmărilor, precizându-se în serial denumirea de „Cetatea Sighișoara” și vor fi cadre de localizare cu vizibilitatea numelui Municipiului Sighișoara și a Cetății, filmarea obiectivelor turistice, cât și mulțumiri pe genericul de final pentru Primăria Municipiului Sighișoara;

Având în vedere faptul că promovarea imaginii Sighișoarei se face la un nivel de înaltă calitate comparativ cu aportul pe care noi ar fi trebuit să îl aducem, dacă doream realizarea acestui obiectiv prin forțe proprii și cu atât mai mult cu cât nu dispunem de astfel de mijloace de promovare, considerăm oportună încheierea acestui acord de cooperare prin care să se materializeze această neașteptată și surprinzătoare oportunitate de promovare națională a municipiului nostru;
Având în vedere Raportul de specialitate al Compartimentului Centrul Național de Informare și Promovare Turistică, înregistrat cu nr. 13.030/06.05.2021, prin care se propune încheierea unui acord de cooperare cu DREAM FILM PRODUCTION COMPANY S.R.L.;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. d), lit. e), alin. (7) lit. d), lit. j) și lit. s), alin. (9) lit. a), alin. (14), art. 139 alin. (3) lit. f) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                        H O T Ă R Ă Ş T E:
Art. 1. Se aprobă încheierea unui acord de cooperare cu DREAM FILM PRODUCTION COMPANY S.R.L., pentru promovarea imaginii, a patrimoniului cultural și a turismului municipiului Sighișoara în cadrul serialului „Adela”, difuzat de postul de televiziune Antena 1, conform Anexei nr. 1 la prezenta hotărâre.

Art. 2. Se împuternicește Primarul municipiului Sighișoara, împreună cu aparatul de specialitate al acestuia cu semnarea acordului de cooperare, prevăzut la art. 1 din prezenta hotărâre, acord în care vor fi stabilite drepturile și obligațiile fiecărei părți.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Centrul Național de Informare și Promovare Turistică și Serviciul Public Poliția Locală Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 12 voturi ”pentru”, 1 vot ”împotrivă” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Compartimentul Centrul Național de Informare și Promovare Turistică;
  1 ex. Servciul Relații Publice și Comunicare;
  1 ex. Serviciul Public Poliția Locală;

  1 ex. DREAM FILM PRODUCTION COMPANY S.R.L.
11 ex. 
B.A. 
